Fort-de-France
Fort-de-France (fr:fɔʁ də fʁɑ̃s) je najveći i glavni grad francuskog prekomorskog regiona i departmana Martinique u karipskom arhipelagu Mali Antili. Ovo je jedan od najvažnijih gradova u Karibima. Odavde se izvoze šećer, rum, konzervisano voće i kakao. Godine 2008. grad je imao 89.000 stanovnika. Fort-de-France se nalazi na zapadnoj obali ostrva, na ulazu u veliki zaliv gde se u njega ulijeva rijeka Madam. Grad leži na uskom pojasu zemlje između brda i mora. Grad se razvio oko tvrđave Saint Louis koja je izgrađena 1638. Prvo ime mu je bilo Fort-Royal. Iako je bio administrativni centar ostrva, bio je u sjenci starijeg grada Saint-Pierre-a. Ime Fort-de-France dobio je u 19. vijeku. Prije 1918., kada je dobio na trgovačkom značaju, Fort-de-France je bio okružen močvarama, i patio je zbog žute groznice i nedostatka pijaće vode.